EkBass/fiwiki-20250220-pages-articles huggingface dataset:
Työntekijäin ryhmähenkivakuutus

Työntekijäin ryhmähenkivakuutus on suomalaisten työmarkkinajärjestöjen sopimukseen perustuva vakuutusjärjestely, josta maksetaan työntekijän kuollessa korvaussumma hänen perillisilleen. Työntekijäin ryhmähenkivakuutuksen tarkoituksena on turvata perheen välitön toimeentulo puolison tai lasten huoltajan kuoleman jälkeen. Vakuutuksen perusteella maksetaan vakuutussumma vakuutuksen ottaneen työnantajan palveluksessa olleen työntekijän kuoltua. Kuolemantapauskorvauksen edunsaajia ovat vainajan puoliso sekä alle 22-vuotiaat lapset. Korvaus maksetaan kaikista kuolemantapauksista kuoleman syystä riippumatta. Velvollisuus vakuutuksen ottamiseen koskee kaikkia työnantajia, joita sitovassa työehtosopimuksessa on tai joiden alalla voimassa olevassa yleisessä valtakunnallisessa työehtosopimuksessa on ryhmähenkivakuutusta koskevat määräykset. Ryhmähenkivakuutuksen ovat velvollisia ottamaan sellaiset työnantajat, joiden solmimassa työehtosopimuksessa on määräys tällaisesta vakuutuksesta. Vakuuttamisvelvollisia ovat lisäksi työnantajat, joiden toimialalla on vakuuttamismääräyksen sisältävä yleinen valtakunnallinen työehtosopimus. Merkitystä ei ole sillä, onko työnantaja järjestäytynyt työnantajajärjestöön vai ei. Vakuutuksia myöntävät suomalaiset henkivakuutusyhtiöt. Vakuutusmaksu määrätään samasta palkkasummasta kuin entisen lakisääteisen tapaturmavakuutuksen eli nykyisen työtapaturma- ja ammattitautivakuutuksen vakuutusmaksu. Vakuutusyhtiöt tilittävät keräämänsä vakuutusmaksut Työntekijäin Ryhmähenkivakuutuspoolille. Korvaukset käsitellään Tapaturmavakuutuskeskuksessa (www.tvk.fi). Korvaussummat määritellään vuosittain. Voimassa olevan korvaustaulukon voi tarkistaa Työntekijäinryhmähenkivakuutussivuilta. Vakuutuskorvausta korotetaan, mikäli kuolleella on lapsi tai mikäli kuolema on sattunut tapaturmaisesti. Vuonna 2020 tai sen jälkeen tapahtuneesta kuolemasta leskenosuus on 4 660–16 720 euroa. Määrä riippuu kuolleen työntekijän iästä. Lapsen osuus on noin 7 500 euroa. ==Lähteet== ==Aiheesta muualla== *Työntekijäin ryhmähenkivakuutuksen kotisivut Luokka:Työ Luokka:Vakuutukset
Risin’ Outlaw

Risin' Outlaw on Hank Williams III:n vuonna 1999 julkaistu debyyttialbumi. == Kappaleet == # # # # # # # # # # # # # == Muusikot == * Hank Williams III - laulu, akustinen kitara * Greg Morrow - rummut * Dale Crover - rummut * J.T. Corenflos - sähkökitara, akustinen kitara * Brent Rowan - sähkökitara, akustinen kitara * Michael Spriggs - akustinen kitara * Dan Dugmore - steel- kitara * Kayton Roberts - steel-kitara * Paul Franklin - steel-kitara * Jason Brown - kontrabasso * Vernon Derrick - viulu, mandoliini * Rob Hajacos - viulu * Curtis Young - taustalaulu * Neil Trasher - taustalaulu == Arvostelut == * Allmusic: Allmusic review == Lähteet == Luokka:Hank Williams III:n albumit Luokka:Vuoden 1999 esikoisalbumit
Hokkanen

Hokkanen on suomalainen sukunimi. Nimen tunnettuja kantajia ovat: *Alisa Hokkanen (s. 2001), jalkapalloilija *Eero Hokkanen (1931–2020), lääkäri ja neurologian professori *Erik Hokkanen (s. 1963), muusikko *Evert Hokkanen (ent. Vitikka, 1864–1918), kansanedustaja *Heini Hokkanen (s. 1986), maastohiihtäjä *Iivo Hokkanen (s. 1985), jääkiekkoilija *Ilmari Hokkanen (s. 1941), kauppias, yrittäjä, yritysjohtaja ja kauppaneuvos *Janne Hokkanen (s. 1983), kuvataiteilija *Jouni Hokkanen (s. 1964), dokumentaristi, toimittaja ja kriitikko *Kari Hokkanen (s. 1943), toimittaja ja poliitikko *Kauko Harlos (vuoteen 1960 Hokkanen, 1933–1998), moukarinheittäjä *Laura Hokkanen (o.s. Kerola, s. 1992), pesäpalloilija *Mari Hokkanen (s. 1979), kuva- ja valokuvataiteilija *Matti Hokkanen (1937–2020), ekonomi, toimitusjohtaja, poliitikko, Kokoomuksen kansanedustaja ja maakuntaneuvos *Matti Hokkanen (s. 1940), kirjailija *Minna Hokkanen (s. 1964), näyttelijä *Olli Hokkanen, MTV3:n Ennätystehdas-ohjelmasta esiintynyt henkilö, josta myöhemmin tuli internet- ilmiö *Otto Hokkanen (s. 2004), jääkiekkoilija *Pihla Hokkanen (s. 1993), estejuoksija *Riku Hokkanen (s. 1992), pesäpalloilija *Sulo Hokkanen (1922–1995), amatöörinäyttelijä *Toivo Hokkanen (1895–1918), taidemaalari.
Seittitakiainen

Seittitakiainen (Arctium tomentosum) on suurikokoinen joutomaiden asterikasvi. Se on Suomen yleisin takiaislaji, mutta takiaiset risteytyvät helposti, eikä lajinmääritys ole aina helppoa.Eliaksen yrttitarha (Internet Archive) Seittitakiainen risteytyy sekä isotakiaisen (Arctium lappa) että pikkutakiaisen (Arctium minus) kanssa. == Ulkonäkö ja koko == Seittitakiainen kasvaa 50–120 cm korkeaksi. Sen lehdet ovat suuret, kolmiomaiset ja aaltoilevareunaiset. Lehtiruodit ovat punertavat. Kukinnossa on usein vaaleaa seittiä. Kukat ovat purppuranväriset, siemenkehto harmahtavanvihreä ja piikkinen. == Elinympäristö ja levinneisyys == Seittitakiainen kasvaa tavallisesti erilaisilla vahvasti ihmisvaikutteisilla kasvupaikoilla, kuten teiden varsilla, kaupunkien joutomailla ja metsiköissä. Se pitää vanhan asutuksen luomista typekkäistä ja muhevista maista. Seittitakiaista tavataan laajalti Keski-Euroopasta Keski-Aasiaan ulottuvalla alueella sekä paikoitellen muuallakin. Lajia tavataan myös vieraslajina Pohjois-Amerikassa. Suomessa seittitakiaista tavataan etenkin Etelä-Suomessa sekä jonkin verran aina Tornion ja Oulun korkeudelle asti. Muun muassa Uudellamaalla laji on hyvinkin yleinen. Seittitakiainen on Suomessa sekä muissa Pohjoismaissa muinaistulokas tai varhainen uustulokas. Suomessa laji on etelässä todennäköisesti muinaistulokas, mutta Keski- ja Pohjois-Suomessa luultavimmin uustulokas. == Käyttö == Seittitakiaisen juurta voi syödä keitettynä. Sen lehtiä on käytetty rohdoksena.Yrttitarha.fi Mykeröitä on käytetty vaatteiden sukimiseen ja villan karstaamiseen. Bombus lapidarius - Arctium tomentosum - Keila.jpg Bombus sylvarum - Arctium tomentosum - Keila.jpg Arctium tomentosum - villtakjas.jpg Arctium tomentosum MHNT.BOT.2011.2.13.jpg == Lähteet == == Aiheesta muualla == * Kasviatlas 2022: Seittitakiaisen (Arctium tomentosum) levinneisyys Suomessa. * Pinkka – Lajintuntemuksen oppimisympäristö: Seittitakiainen (Arctium tomentosum) * LuontoPortti: Seittitakiainen (Arctium tomentosum) * Pohjolan kasvien pauloissa: Arctium tomentosum – seittitakiainen * ITIS: Arctium tomentosum * United States Department of Agriculture (USDA): Arctium tomentosum * Flora of China: Arctium tomentosum Luokka:Takiaiset Luokka:Lääkekasvit
AC Sparta Praha

AC Sparta Praha on tšekkiläinen jalkapalloseura. Sparta Prahalla on myös jääkiekko-osasto HC Sparta Praha. Seura on perustettu vuonna 1893 ja on yksi maansa menestyksekkäimmistä. Se on voittanut Tšekkoslovakian mestaruuden 24 kertaa ja Tšekin mestaruuden 11 kertaa. Lisäksi seura on voittanut edesmenneen Mitropa Cupin kolme kertaa ja ollut säännöllinen edustaja Euroopan kentillä pelaten muun muassa Mestarien liigassa. Sparta Prahan paikallisvastustaja ja pahin kilpailija on SK Slavia Praha. == Saavutukset == Lähde: === Kansalliset === * Tšekkoslovakian mestaruus (24): 1912, 1919, 1922, 1926, 1927, 1932, 1936, 1938, 1939, 1944, 1946, 1948, 1952, 1954, 1965, 1967, 1984, 1985, 1987, 1988, 1989, 1990, 1991, 1993 * Tšekkoslovakian hopeaa (18 kertaa): 1992, 1986, 1966, 1958, 1953, 1951, 1950, 1949, 1947, 1943, 1940, 1937, 1935, 1934, 1933, 1931, 1930, 1925 * Tšekkoslovakian pronssia (8 kertaa): 1983, 1970, 1969, 1956, 1955, 1948, 1929, 1928 * Tšekkoslovakian Cup (12): 1909, 1943, 1944, 1946, 1964, 1972, 1976, 1980, 1984, 1988, 1989, 1992 * Tšekin mestaruus (13): 1994, 1995, 1997, 1998, 1999, 2000, 2001, 2003, 2005, 2007, 2010, 2014, 2023 * Tšekin hopeaa (2 kertaa): 2002, 2004 * Tšekin Cup (5): 1996, 2004, 2006, 2007, 2008 * Tšekin Supercup (1): 2010 === Kansainväliset === * Mitropa Cup mestaruus (3): 1927, 1935, 1964 * Mitropa Cupin hopeaa (2 kertaa): 1930, 1936 * Pequeña Copa del Mundo de Clubes (1): 1969 == Entisiä pelaajia == * Petr Čech * Jan Koller * Pavel Nedvěd * Karel Poborský * Tomáš Rosický * Tomáš Hübschman == Lähteet == Sparta Praha Luokka:Vuonna 1893 perustetut urheiluseurat Luokka:Prahan urheilu
Vaaleanpunainen kohina

Vaaleanpunainen kohina eli 1/f -kohina on kohinaa, jonka kohinateho ei ole jakaantunut tasan eri taajuuksille, vaan siten että jokaisella taajuusdekadilla on yhtä paljon kohinatehoa. Kohinan teho on kääntäen verrannollinen taajuuteen ja kohinataso laskee noin 3 dB:iä oktaavia kohden. Vaaleanpunaisen kohinan kohinataso siis laskee taajuuden kasvaessa ja vastaavasti sen kohinataso kasvaa taajuuden pienentyessä, eli sen kohinateho on voimakkaampaa matalilla taajuuksilla. Vaaleanpunaisen kohinan nimi juontuu siitä, että sen spektrin muoto (taajuusriippuvuus 1/ƒ1) on välimuoto valkoisesta (taajuusriippuvuus 1/ƒ0) ja punaisesta kohinasta (taajuusriippuvuus 1/ƒ2). Vaaleanpunainen kohina on yleistä. Sitä esiintyy luonnossa ja useissa systeemeissä, eikä sen laskemiseksi ole voitu johtaa tarkkaa matemaattista kaavaa. Luokka:Elektroniikka ru:Цвета шума#Розовый шум
Power Macintosh

Power Macintosh (myöhemmin Power Mac) on joukko Applen suunnittelemia ja markkinoimia, PowerPC-suorittimella varustettuja, työpöytäkäyttöön tarkoitettuja tietokoneita. Tuotesarjaa myytiin maaliskuusta 1994 elokuuhun 2006. Power Macintoshit syrjäyttivät Applen aiemman Quadra-malliston. Ensimmäiset Power Macintoshit olivat Power Macintosh 6100, 7100 ja 8100, jotka käyttivät 60–110 MHz:n PowerPC 601 -suorittimia. 12 vuoden aikana Apple kehitti Power Macintosheja varten useita koteloita ja laitteissa käytettiin viiden sukupolven (603, 604, G3, G4 ja G5) PowerPC-suorittimia. Elokuussa 2006 Steve Jobs ilmoitti Power Macintosh -sarjan lakkauttamisesta Intel-pohjaisten Mac Pro -tietokoneiden tieltä. Viimeiseksi Power Macintosh -sarjan malliksi jäi lokakuussa 2005 julkaistu, kahdella tuplaytimisellä 2.5 GHz:n PowerPC G5 -suorittimella varustettu Power Macintosh G5. Ensimmäisten mallien käyttöjärjestelmänä oli System 7.5.3. New World ROM -sarjan koneet G3-mallista eteenpäin toimitettiin Mac OS 8 -käyttöjärjestelmällä. G3-mallille on Mac OS X 10.2 "Jaguar" on uusin virallisesti tuettu. Epävirallisesti on mahdollista asentaa Mac OS X 10.4.11 "Tiger" ja jopa Mac OS X 10.5.8 "Leopard" G4-prosessorin sisältäviin laitteisiin. ==Mallit== Power Macintosh -mallit voidaan jakaa kahteen joukkoon niiden käyttämän, ROM-muistille tallennetun käyttöjärjestelmän osan (kts. Macintosh Toolbox) mukaisesti. ===Old World ROM=== * Power Macintosh 4400/160, 200 (PC) * Power Macintosh 5200/75 LC * Power Macintosh 5260/100, 120 * Power Macintosh 5300/100 LC * Power Macintosh 5400/120, 180, 200 * Power Macintosh 5500/225 and 250 * Power Macintosh 6100/60 (PC), 60AV, 66 (PC), 66AV * Power Macintosh 6200/75 * Power Macintosh 6300/120 * Power Macintosh 6400/200 * Power Macintosh 6500/225, 250, 275, 300 * Power Macintosh 7100/66, 66AV, 80, 80AV * Power Macintosh 7200/75, 90, 120 (PC), 200 (PC) * Power Macintosh 7300/166, 180 (PC), 200 * Power Macintosh 7500/100 * Power Macintosh 7600/120, 132, 200 * Power Macintosh 8100/80, 80AV, 100, 100AV, 110, 110AV * Power Macintosh 8115/110 * Power Macintosh 8200/100, 120 * Power Macintosh 8500/120, 132, 150, 180 * Power Macintosh 8515/120 * Power Macintosh 8600/200, 250, 300 * Power Macintosh 9500/120, 132, 150, 180MP, 200 * Power Macintosh 9515/132 * Power Macintosh 9600/200, 200MP, 233, 300, 350 * Power Macintosh G3 (beige)/233, 266, 300, 333 ===New World ROM=== G3, G4 ja G5 -sarjan tietokoneita ei numeroitu yksilöllisesti vanhempien mallien tapaan, vaan saman suoritintyypin sisältävät koneet pysyivät saman nimisinä, kellotaajuuden, keskusmuistin ja muiden komponenttien päivityksistä huolimatta. Eri suoritintyypin mallit on helppo erottaa toisistaan kotelosta, joka pysyy samana kullekin suorittimelle. *Power Macintosh G3 (Blue & White) *Power Mac G4 *Power Mac G4 Cube *Power Mac G5 ==Aiheesta muualla== * Everymac.com - Apple Power Macintosh systems * Lowendmac.com - Power Mac Index Luokka:Applen tietokoneet
Mikko Matilainen

Mikko Olavi Matilainen (19. lokakuuta 1920 Liperi - 12. heinäkuuta 1996 Tikkakoski) oli Mannerheim-ristillä n:o 58 palkittu suomalainen sotilas, sotilasarvoltaan korpraali. Mikko Matilainen meni suorittamaan asepalvelustaan jo ennen talvisotaa, jolta hän kuitenkin välttyi. 18 kuukauden pituinen asepalvelus sai jatkoa toukokuussa 1941, kun asevelvollisia ei kotiutettu Suomen valmistautuessa jatkosotaan. Jatkosodassa Matilainen kuului ns. tuntemattoman sotilaan rykmenttiin JR 8:aan, joka oli varusmiehistä koottu rykmentti. Sitä käytettiin panssarivaunujen puuttuessa jopa hyökkäyksen keihäänkärkenä. Pätevä johto eli rykmentin komentaja Pietari Autti ammattiupseereineen teki rykmentistä erään Suomen parhaista, ja Matilainen oli rykmentin parhaita taistelijoita. Matilainen oli konekiväärikomppanian konekivääriryhmän jäsen, sittemmin ryhmänjohtaja ja lopulta vajaan joukkueen johtaja. Matilainen kertoo, että ensimmäisissä taisteluissa hän tunsi suunnatonta pelkoa, joka kuitenkin muuttui nopeasti eräänlaiseksi huumaksi. Erinomaisena ampujana sekä pelkäämättömänä ja nopeaälyisenä miehenä hän saavutti koko esimiehistönsä vankkumattoman luottamuksen. Matilaisen sankaritekojen esimerkkinä kerrotaan, että kun pataljoonan piti hyökätä yöllä yllätyshyökkäyksellä, lähetettiin sotamies Matilainen yksin vaientamaan vihollisen etuvartiomiehet. Kun tulta ei saanut avata, tappoi Matilainen vastustajan lyömällä häntä käsikranaatilla päähän. Erään kerran kun hyökkäys oli jumissa eikä panssarintorjuntaryhmä uskaltanut toimia, tempaisi sotamies Matilainen panssarintorjuntakiväärin eli Norsupyssyn itselleen ja ampui avoimelta kalliolta vihollisen panssarivaunun tuleen. Matilainen jatkoi ampumista huolimatta siitä, että mainittu tankki ehti ampua neljä kertaa Matilaista kohti. Rohkeus, ampumataito, kunto, toveripiirin ihailu sekä aloitekyky olivat Matilaisen parhaita ominaisuuksia. Hän oli myös aina ritarillinen vastustajia kohtaan. Kunnostauduttuaan 1944 mm. Loimolan taistelussa joukkueen johtajana, joutui alikersantti Matilainen vielä Lapin sotaan. Siellä hän toimi pataljoonansa luottomiehenä tehden partioita myös yksinään. Jotain kertoo Matilaisesta se, että ennen lähtöään sodasta hän oli riitaantunut nuoren luutnantin kanssa lähinnä ylimääräisestä kp- tarkastuksesta, ja hänestä oli tehty käytöstä koskevat kantelut oikeuteen. Alaistensa ihailemaa Matilaista ei kyvykkyydestään huolimatta siksi ylennetty korpraalia korkeampaan sotilasarvoon, joka hänen ansioidensa perusteella olisi todennäköisesti hänelle kuulunut. Mikon perheeseen kuuluu myös Eino Armas Matilainen (1923, 94v) ,joka oli myös sotimassa. Mikon syntymäkodin seinässä on laatta, jossa kerrotaan: "Tässä sijaitsee Ristinritari Mikko Matilaisen synnyinkoti." Matilainen kirjoitti JR 8:n sotilaiden vaiheita jatkosodan aikana kuvailleen muistelmateoksen Korpisoturit : muistelmia JR 8:n sotilaitten vaiheista sodassa 1941-44 (WSOY 1960). == Lähteet == * ===Viitteet=== Luokka:Mannerheim-ristin ritarit Luokka:Vuonna 1920 syntyneet Luokka:Vuonna 1996 kuolleet
Sauli

Sauli on suomalainen miehen etunimi. Digi- ja väestötietoviraston mukaan Sauli on huhtikuuhun 2024 mennessä ollut Suomessa etunimenä 6 314 miehellä. Nimi tulee Raamatun Saul-kuninkaasta, joka oli Israelin ensimmäinen kuningas noin 1025–1005 eaa. ==Tunnettuja Sauleja== * Sauli Ahvenjärvi (s. 1957), kristillisdemokraattien ent. kansanedustaja * Sauli Harjamäki (s. 1958), kestävyysjuoksija * Sauli Hautala (1927–2021), opettaja ja Suomen Kristillisen Liiton kansanedustaja * Sauli Häkkinen (1921–2006), psykologian professori * Sauli Iso-Lähteenmäki (s. 1960), kuvataiteilija, kuvagraafikko ja taidemaalari * Sauli Kemppainen (s. 1968), kokki * Sauli Kilpeläinen (s. 1996), jalkapallomaalivahti * Sauli ”Sakke” Koivula (s. 1972), rumpali * Sauli Koskinen (s. 1985), televisioesiintyjä ja viihdereportteri, Big Brother -voittaja 2007 * Sauli Kousa (1912–1956), Mannerheim-ristin ritari * Sauli Lehtonen (1975–1995) , iskelmälaulaja, vuoden 1994 tangokuningas * Sauli Määttä (s. 1973), pesäpalloilija * Sauli Niinistö, (s. 1948), tasavallan presidentti 2012–2024 * Sauli Pahkasalo (s. 1980/1981), päätoimittaja * Sauli Pahlman (s. 1981), pikajuoksija * Sauli Perälä (s. 1975), teatterikapellimestari, muusikko ja säveltäjä * Sauli Pietiläinen (s. 1941), jalkapalloilija * Sauli Pälli (1912–1960), mäkihyppääjä ja yhdistetyn hiihtäjä * Sauli Rantamäki (1936–2007), animaattori ja kuvittaja * Sauli Rytky (1918–2006), hiihtäjä * Sauli Saarinen, trumpetisti ja sotilaskapelllimestari * Sauli Sarkanen (s. 1951), runoilija * Sauli Seppälä (s. 1935), näyttelijä * Sauli Silpo (s. 1983), lentopalloilija * Sauli Sinkkonen (s. 1989), lentopalloilija * Sauli Sipilä (1914–2001), ekonomi, koserninjohtaja ja vuorineuvos * Sauli Tiilikainen (s. 1952), oopperalaulaja * Sauli Uhlgren (s. 1941), kirjailija * Sauli Viikari (1918–2001), lääkäri ja kirurgian professori * Sauli Vuoti (s. 1979), muusikko, kemisti ja freelancekirjoittaja * Sauli Väisänen (s. 1994), jalkapalloilija * Sauli Zinovjev (s. 1988), säveltäjä ==Sauli nimimerkkinä== * Sauli Kare, nuortenkirjailija Aimo Karvosen (1928–2016) nimimerkki ==Kuvitteellisia Sauleja== *Sauli Kiviranta, hahmo Salatut elämät -televisiosarjassa *Sauli, hahmo sketsiohjelma Pulkkisessa ==Lähteet== Luokka: Etunimet
Michael Shanks

Michael Garrett Shanks (s. 15. joulukuuta 1970 Vancouver) on kanadalainen näyttelijä. Hänet tunnetaan parhaiten roolistaan tohtori Daniel Jacksonina tieteissarjassa Tähtiportti. Valmistuttuaan kanadalaisesta Brittiläisen Kolumbian yliopistosta Shanks näytteli teatteriproduktioissa ja vieraili satunnaisesti televisiosarjoissa ennen kuin sai roolin Tähtiportti-sarjassa vuonna 1997. Hän näytteli vakituisesti sarjassa kaudet 1–5 ja liittyi yhden kauden tauon jälkeen uudelleen mukaan seitsemännellä kaudella vuonna 2003. Hän esitti tohtori Jacksonia sarjan kymmenenteen eli viimeiseen tuotantokauteen asti. Hän on myös näytellyt kahdessa Tähtiportti-elokuvassa: Stargate: The Ark of Truth ja Stargate Continuum. Shanks on ollut naimisissa näyttelijä Lexa Doigin kanssa vuodesta 2003 lähtien, ja parilla on lapset Mia ja Samuel. Alexandra L. Doig (Lexa Doig) näytteli Tähtiportti-sarjassa Carolyn Lamia tähtiportti-projektin ylilääkäriä sarjan kahdella viimeisellä tuotantokaudella. Shanksilla on myös kolmas lapsi Tatiana edellisestä suhteestaan näyttelijä Vaitiare Banderaan, joka esitti Tähtiportti-sarjassa Daniel Jacksonin vaimoa Sha'rea. Shanksin paras ystävä on Christopher Judge, joka myös näytteli Tähtiportissa. == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1970 syntyneet Luokka:Elävät henkilöt
Marjatta Airas

Eeva Marjatta Airas (s. 17. helmikuuta 1950 Helsinki) on suomalainen laulaja (mezzosopraano). Marjatta Airas opiskeli Sibelius-Akatemiassa laulua Liisa Linko-Malmion oppilaana ja suoritti lauludiplomin erinomaisin arvosanoin vuonna 1980. Airas opiskeli lisäksi Ritva Auvisen johdolla ja useaan otteeseen ulkomailla opettajinaan muun muassa Vera Rózsa, Fedora del Monaco, Oren Brown ja Regine Crespin. Airas on esiintynyt lähes kaikkien suomalaisten sinfoniaorkestereiden solistina ja konsertoinut Suomessa ja eri puolilla Eurooppaa ja Yhdysvalloissa. Erityisesti hänet tunnetaan lukuisista tehtävistään Suomen Kansallisoopperassa, Savonlinnan Oopperajuhlilla, Estonia- teatterissa ja tärkeimmissä Suomen alueoopperoissa (muun muassa Carmen – yli 200 esitystä –, Tosca, Madame Butterfly sekä lukuisat uutuusoopperat; operetit Mustalaisruhtinatar, Viktoria ja hänen husaarinsa, Iloinen leski ja Kreivitär Mariza sekä West Side Storyn Maria). Suomalaiset nykysäveltäjät (muun muassa Kaija Saariaho, Jukka Linkola, Jarmo Sermilä) ovat omistaneet teoksiaan hänelle. Airas on levyttänyt muun muassa negrospirituaaleja, espanjalaista musiikkia, wieniläislauluja sekä mustalaismusiikkia Zingara-kvartetin kanssa. Suomen Operettitähdeksi hänet valittiin MTV:n järjestämässä kilpailussa vuonna 1991. ==Lähteet== ==Aiheesta muualla== * Luokka:Suomalaiset laulajat Luokka:Vuonna 1950 syntyneet Luokka:Elävät henkilöt
Suomen matemaattinen yhdistys

Suomen matemaattinen yhdistys ry - Finlands matematiska förening rf on 1868 perustettu matematiikan tutkimusta ja harrastamista edistävä yhdistys. Se on yksi maailman vanhimpia matemaattisia yhdistyksiä. Yhdistyksessä oli vuoden 2014 päättyessä 312 jäsentä. Yhdistyksen tärkein toimintamuoto on matemaattisten tieteellisten esitelmätilaisuuksien järjestämien. Vuosittain yhdistys myöntää Ernst Lindelöf -palkinnon parhaan edellisvuonna valmistuneen matematiikan pro gradu -tutkielman tai diplomityön tekijälle. Yhdistys on viime vuosina jakanut myös matematiikkapalkintoa parillisina vuosina. Yhdistyksen piirissä toimii Valmennusjaosto, joka huolehtii matematiikan koululaiskilpailutoimintaan liittyvästä valmennuksesta ja Suomen osallistumisesta Kansainvälisiin matematiikkaolympialaisiin. == Historia == Suomen matemaattisen yhdistyksen perustava kokous oli 20.11.1868. Keskeinen syy seuran perustamiseen oli vuonna 1852 tapahtunut Keisarillisen Aleksanterin-yliopiston eli Helsingin yliopiston ylioppilasosakuntien lakkauttaminen (joksikin vuodeksi) ja niiden korvaaminen oppiainepohjaisilla yhdistyksillä. Matemaattisen yhdistyksen ensimmäinen puheenjohtaja oli tuolloin Suomen ainoa matematiikan professori Lorenz Lindelöf. Jäseniä oli muutama kymmenen, pääasiassa varttuneempia opiskelijoita. Kokouksia pidettiin kerran kuussa muun muassa vuonna 1870 valmistuneessa Ylioppilastalossa. Yhdistyksen toiminnassa oli 1800-luvulla joitakin muutaman vuoden katkoja, mutta etenkin Ernst Lindelöfin pitkän sihteeri- ja puheenjohtajakauden aikana 1900-luvun ensimmäisinä vuosikymmeninä toiminta vakiintui. ==Julkaisuja== Yhdistys julkaisee matematiikan tiedotuslehteä Eukleides. Yhdessä Suomen Fyysikkoseuran ja Fysikersamfundet i Finlandin kanssa yhdistys julkaisee myös fysiikan ja matematiikan aikakauslehteä Arkhimedes. Myös matematiikan koululaisverkkolehti Solmu on löyhästi sidoksissa Suomen matemaattiseen yhdistykseen. ==Tapahtumia== Joka toinen vuosi yhdistys järjestää Matematiikan päivät -tapahtuman, joka toimii tapaamispaikkana suomalaisille matemaatikoille, matematiikan opettajille ja opiskelijoille. Päivät järjestetään yhteistyössä jonkin yliopiston kanssa yleensä niin, että joka toinen kerta tapahtuma on pääkaupunkiseudulla ja joka toinen kerta muualla Suomessa. Nimi Matematiikan päivät otettiin käyttöön vuonna 1998; sitä ennen päivät oli järjestetty nimellä Matemaatikkopäivät. Ensimmäiset Matemaatikkopäivät pidettiin vuonna 1963 Helsingissä. Viimeksi Matematiikan päivät järjestettiin Turun yliopistossa tammikuun alussa 2016. == Lähteet == ==Aiheesta muualla== * Yhdistyksen kotisivut * Eukleidesin kotisivut * Solmun kotisivut * Arkhimedeksen kotisivut * Matematiikan kilpailuvalmennuksen kotisivut Luokka:Suomalaiset tiedeyhdistykset Luokka:Matematiikka
Yksikköpallo

Geometriassa yksikköpallo on koordinaatistossa oleva pallo, jonka keskipiste on origo ja säde 1. Avaruuden \mathbb{R}^n yksikköpallo on joukko \left\\{(x_1,x_2,\cdots,x_n)\in \mathbb{R}^n: \sum_{i=1}^n x_i^2=1\right\\}. Kun n=2, yksikköpalloa kutsutaan useimmiten yksikköympyräksi. Yleisessä metrisessä avaruudessa (X,d) yksikköpallo on joukko \\{x\in (X,d):d(x,0)=1\\}. Luokka:Geometria es:1-esfera
Lasten mehuhetki

Lasten mehuhetki on Tuomari Nurmion kolmas albumi vuodelta 1981. Albumi on julkaistu CD:nä vuonna 1988 ja uudelleenmasteroituna CD:nä vuonna 2001. Albumilta on julkaistu single Lasten mehuhetki / Hyvästi kotimaa. Levyn kappaleet sävelsi ja sanoitti Tuomari Nurmio. Sovitukset taas ovat Tuomari Nurmion ja Ahti Marja-ahon käsialaa. == Kansitaide == Levyn kannen kuvassa on avaruuspukuun pukeutunut hahmo, joka on oikeasti Olli Eklund eikä Tuomari Nurmio. Nurmio valitsi kanteen pojan erään koulun oppilaista, koska Nurmion mielestä Eklund näytti samalta kuin hän itse. == ”Lasten mehuhetki” == Levyn nimikappale on dramaattinen "lastenlaulu", joka alkaa sanoilla "Lasten mehuhetki päättyi ikävästi". Seuraavaksi sama lause jatkuu: "...musta enkeli vei päivänsankarin". Nurmio kertoo ettei hänellä ole tarkkaa mielikuvaa kappaleen synnystä, mutta hän yhdistää siihen pari kiinnekohtaa. Yksi näistä on Anni Swanin kuvitetut satukirjat, joita Nurmiolle luettiin kun tämä oli lapsi. Hänelle jäi mieleen satu, jossa musta ja valkoinen enkeli taistelevat kehdon ääressä pikkulapsen elämästä. "Valkoinen [enkeli] kuitenkin muistaakseni voitti sillä kertaa." Toinen mielikuva liittyy Helsingin Käpylään, jossa Nurmion perhe asui kun tämä oli pieni. "Mulle tuli jostain syystä aina mieleen, että salama iskee puuhun. Ilmeisesti olen nähnyt ikkunasta, kun niin on tapahtunut. Ne ovat ainoat mielleyhtymät tästä rallista." Nurmion eläväinen mielikuva Swanin saduista pitää varmasti paikkansa, mutta tosiasiassa Anni Swan ei tällaista satua kirjoittanut. Kysy kirjastonhoitajalta -palvelusta osataan sanoa, että kyse voisi pikemminkin olla Zacharias Topeliuksen tarinasta Suojelusenkeli. Toinen mahdollinen kertomus voisi olla H. C. Andersenin kirjoittama Äiti. Kertomuksessa äiti nukahtaa hetkeksi lapsensa kehdon ääreen. Kuolema käyttää tällä välin tilaisuuden hyväkseen ja vie lapsen kehdosta. Itse kappaleesta Nurmio sanoo, että laulussa on käännetty rumpukomppi, joka teki kappaleesta nytkähtelevän ja antoi sille primitiivisyyttä. "Se kun on tavallaan lastenlaulu, mutta ehkä ei sitten kuitenkaan. Se on ilmeisesti riittävän avoin monenlaisille tulkinnoille, ja sen takia niin suosittu. En itsekään tiedä sen tarkemmin, mihin sen tenhovoima perustuu." Kappaleen lopussa on kevennys ja absurdia unenomaisuutta, ja se osaltaan mahdollistaa tulkinnat. "[- -] Se on kuin satu tai uni. Jos kappale olisi vain raskaalla tavalla traaginen, niin se olisi huono juttu." == Kappaleet == A-puoli # # # # # B-puoli # * # # # # == Kokoonpano == *Tuomari Nurmio - laulu, kitara *Ahti Marja-aho - bassokitara, urut, piano *Juha Takanen - rummut *Pentti Lahti - saksofoni *Saksalaisen koulun tyttökuorolaiset - taustalaulu Avustajina lisäksi Olli Eklund, Marja Uusitalo, Kari Riipinen, Veikko Karvonen ja Atte Blom. == Lähteet == * Discogs - Lasten Mehuhetki kuvina * *JHNCD 2041 === Viitteet === == Kirjallisuutta == * Luokka:Vuoden 1981 albumit Luokka:Tuomari Nurmion albumit
Popmestarit

Popmestarit (Rytmi RILP 7082) on Popmuusikot ry:n järjestämien ensimmäisten pop-yhtyeiden SM-kisojen kuuden finalistin kokooma-LP. Kisat käytiin syksyllä 1970, levy ilmestyi vuonna 1971. Albumista on julkaistu cd-painos syksyllä 2010. ==Esittäjät ja kappaleet== *Faction: Computer Brain *Faction: Uguru *Waterloo: Smiling Face *Blue Joint: I Got To Tell You *Blue Joint: Mail Man *Kolera: Wrong Train *Isojako: Lentäminen on pop *Elonkorjuu: Where's The Rising Sun? ==Lähteet== * Luokka:Vuoden 1971 albumit Luokka:Suomalaiset popalbumit
Piiri

Piiri tarkoittaa seuraavia asioita: * piiri, tasokuvion ympärysmitta, geometrian käsite * virtapiiri, johtimien ja sähkölaitteiden muodostama sähkövirran kulkureitti * vaalipiiri, äänestysalueen osa, jolla on oikeus valita tietty määrä edustajia * piiri, hallinnollinen alue Neuvostoliitossa ja eräissä sen seuraajavaltioissa * piiri, harrastuskerho * piiri, esimerkiksi ihmisten tai kivien muodostama kehä. * Piiri, Sub-kanavalla esitetty televisiosarja * Piiri, kylä Piirissaaren kunnassa Virossa
Cb

Cb tai CB voi tarkoittaa seuraavia: * * kolumbium (Cb), niobiumina (Nb) nykyään tunnetun alkuaineen vanha nimitys * ”basson kanssa”, c.b., italian sanoista col basso, bassoäänen kaksintamista osoittava nuottikirjoitusmerkintä * CoolBasic, ohjelmointikieli. * Christianssands Bryggeri, CB, norjalainen olut- ja virvoitusjuomamerkki.
Cc

Cc viittaa seuraaviin asioihin: * * * * * * Chile, siviililentokoneiden kansallisuustunnus CC, valtio * hiilikopio, cc, englannin sanoista carbon copy, alkuaan kopiointimenetelmä, nykyisin merkintä viestissä, johon ei odoteta vastausta * kuutiosenttimetri, cc. tai cc, englannin sanoista cubic centimeter, tilavuuden yksikkö * Lions-liiton puheenjohtaja, CC, englannin sanoista Council Chairperson * CC, maailman ensimmäinen kloonattu lemmikkieläin * Claudia Cardinale, lempinimi CC, italialainen näyttelijä * Creative Commons -lisenssi, CC, lisenssiperhe * Creative Commons, CC, voittoa tavoittelematon järjestö * konsulikunta, CC, ranskan sanoista corps consulaire, konsulaatin henkilökunta, omaisuus ja toiminta * C-kasetti, CC, englannin sanoista compact cassette, tallennusväline * Volkswagen CC, automalli * CC-voide, kauneudenhoitoon tarkoitettu tuote * .cc, Kookossaarten Internet-maatunnus. Luokka:Seulonnan keskeiset artikkelit
Cg

Cg tarkoittaa seuraavia: * * * * istukkagonadotropiini, CG, englannin sanoista chorionic gonadotropin, hormoni * ohjusristeilijä, Yhdysvaltain laivaston käyttämä tunnus CG, sota-alus. * tietokonegrafiikka, CG, englannin sanoista computer graphics * Cg, Nvidian ohjelmointikieli
Ci

Ci tarkoittaa seuraavia: * * * curie, tunnus Ci, radioaktiivisuuden vanha yksikkö * * vakuutustodistus, c/i, englannin sanoista certificate of insurance, todiste vakuutuksen ottamisesta * vastavakoilu, CI, englannin sanoista counterintelligence, vakoilumenetelmä.
Cj

Cj tarkoittaa seuraavia: * * * .
Ck

Ck tarkoittaa seuraavia: * * * * Calvin Klein, CK, yhdysvaltalainen vaatevalmistaja * kreatiinikinaasi, CK, englannin sanoista creatine kinase, entsyymi.
Cn

Cn tarkoittaa seuraavia: * * * * * * * * Canadian National Railway, CN, kanadalainen rautatieyhtiö * Cyber Nations, CN, Internetissä pelattava ilmainen kansakunnankehityspeli * cn, yksi Jacobin elliptisistä funktioista. * Cartoon Network, yhdysvaltalainen, ohjelmistoltaan lapsille ja nuorille suunnattu kaapelitelevisiokanava. * CN-kaasu, kyynelkaasussa käytetty kemikaali
Cq

Cq tarkoittaa seuraavia: * * CQ, Roman Coppolan ohjaama elokuva vuodelta 2001 * CQ, sähkötyskutsu.
Ct

Ct tarkoittaa seuraavia: * Cabinet Treasurer, CT, Lionsklubien piirin rahastonhoitaja * Česká televize, ČT, tšekkiläinen televisioyhtiö * * Connecticut, postilyhenne CT, Yhdysvaltain osavaltio * Counter-Terrorist, CT, toinen kahdesta joukkueesta joukkuepohjaisessa Counter Strike -FPS- pelisarjassa * c’t, saksalainen tietotekniikkalehti * kanervatyyppi, CT, lyhenne sanasta Calluna-tyyppi, metsätyyppi * sentti, ct., useiden dollaria käyttävien maiden vaihtoraha * * tietokonekerroskuvaus, CT, englannin sanoista computerized tomography tai computed tomography, kuvantamismenetelmä * virtamuuntaja, CT, englannin sanoista current transformer * Yhdysvaltain keskinen aika, lyh. CT, aikavyöhyke Pohjois-Amerikassa ja Keski-Amerikassa.
Lankila

Lankila on Kotkan kaupunginosa, joka sijaitsee Kymijoen Langinkoskenhaaran länsipuolella ja rajoittuu pohjoisessa valtatiehen 7. Lankila liitettiin Kymistä Kotkaan vuonna 1954 yhdessä laajan Kymin länsiosista erotetun alueen kanssa. Tilastoissa käytettävän aluejaon mukaisessa Lankilassa on 1 004 asukasta (31.12.2012). Lankilan kaupunginosaan kuuluu myös 370 asukkaan Pirosenvuoren alue, joten yhteensä alueilla on 1 374 asukasta. Lankila on pääasiassa omakotitaloaluetta, mutta kaupunginosassa on myös joitakin kerros- ja rivitaloalueita. Langinkosken länsirannat kuuluvat Lankilaan. == Palvelut ja liikenne == Lankilan palvelut rajoittuvat lähinnä baariin ja pesulaan, mutta Sutelan kauppakeskittymään on vain vähän matkaa. Kotkansaarelle on Lankilasta matkaa 6–7 kilometriä ja Karhulaan 4–5 kilometriä. Lankilan kautta kulkevat useat paikallisliikenteen linja-autot Kotkansaarelle. Lähimmät kaukoliikenteen linja-autopysäkit sijaitsevat Sutelassa valtatien 7 ja seututien 170 varressa. Lankilan lähin junaseisake on Kyminlinnan seisake, jonne on matkaa 3–4 kilometriä. ==Lähteet== Luokka:Kotkan kaupunginosat
Cw

Cw tarkoittaa seuraavia: * * * continuous wave, CW, lähetemuoto radiotekniikassa. * * The CW Television Network, yhdysvaltalainen televisiokanava * Curtiss-Wright Corporation (), yhdysvaltalainen pörssiyhtiö ja lentokonevalmistaja
Cx

Cx tarkoittaa seuraavia: * * * * * Honda CX, Hondan valmistuttama moottoripyörä.
Cz

Cz tarkoittaa seuraavia: * * * Česká Zbrojovka a.s. Uherský Brod, ČZ, tšekkiläinen asevalmistaja * Česká Zbrojovka Strakonice, ČZ, tšekkiläinen moottoripyörävalmistaja.
Korela (Kotka)

Korela on Kotkan kaupunginosa, joka sijaitsee Kymenlaakson maakunnassa, Hovinsaaren pohjoisosassa. Kaupunginosan länsirajana on Kymijoen Langinkoskenhaara Lankilan kaupunginosaan, pohjoisrajana valtatie 7 Kyminlinnan kaupunginosaan, idässä Hyväntuulentie Jylpyn kaupunginosaan ja etelässä Keisarinmajantie Metsolan kaupunginosaan. Korela kuuluu yhdessä Kyminlinnan kaupunginosan kanssa Korelan–Kyminlinnan tilastoalueeseen, jonka asukasluku on 809 (31.12.2012). Korelan kaupunginosan alue liitettiin vuonna 1884 Kymistä Kotkaan. Alue kuului silloin Hovinsaaren kruununpuiston maihin. Korela on suurimmaksi osaksi omakotitaloaluetta. Kerrostaloja on lähinnä Kotkan Opiskelija-asunnot Oy:n Koskisopen alueella. Kaupunginosan alueella sijaitsee myös Korelan ryhmäpuutarha, tavaratalo Motonet, rautakauppa Stark ja K-Market Korela. ==Lähteet== Luokka:Kotkan kansallinen kaupunkipuisto Luokka:Kotkan kaupunginosat
Lepinkäinen (sarjakuvahahmo)

Lepinkäinen on Marvel-kustantamon sarjakuvissa esiintyvä superroisto. Lepinkäisen ensiesiintyminen tapahtui Rampaging Hulk -lehden ensimmäisessä numerossa (tammikuu 1977). Hahmon loivat Doug Moench ja Walt Simonson. == Voimat ja varusteet == Lepinkäisellä on suuret fyysiset voimat, joiden avulla hän voi nostaa arviolta tuhannen kilon verran. Myös Lepinkäisen refleksit, notkeus, kestävyys ja kyky sietää vammoja ovat tehostetut äärirajoilleen. Lepinkäinen voi lentää kirurgisesti häneen istutettujen antigravitaatioyksikköjen avulla (sijaitsevat Lepinkäisen selkärangassa). Yksikkö aktivoidaan hermoimpulssien avulla. Laitteen avulla Lepinkäinen voi lentää jopa 128 km/h. Hän kykenee myös kantamaan lentäessään noin 200 kg lastin (mukaan lukien itsensä). Muista Lepinkäisen laitteista mainittakoon hänen pukunsa, joka on tehty kestävästä terässeoksesta. Puvun metalli kestää jopa pienikaliiperisten aseiden tulitusta. Lepinkäisen pääasiallinen ase on kuitenkin hänen ranteisiinsa kiinnitetyt voimaiskujen ampujat. Kummassakin rannekkeessa on kaksi käyrää titaaniterää, joilla Lepinkäinen voi helposti viiltää lihaa, puuta tai kevytmetalleja. Rannekkeista voi myös ampua korkeataajuuksisen iskun sähköenergiaa (maksimiteho 35 000 volttia). Näiden iskujen maksimietäisyys on hieman yli kymmenen metriä tai 15 metriä mikäli Lepinkäinen ampuu yhteislaukauksen molemmista rannekkeistaan. Lepinkäinen on myös kokenut lähitaistelija ja hän on harjoitellut lukuisia eri taistelulajeja, kuten kung fua. Hän on myös harjaantunut veitsien ja tuliaseiden käyttäjä. Luokka:Marvel-universumin superroistot Luokka:Marvel- universumin kamppailulajien harrastajat Luokka:Hämähäkkimiehen vastustajat
Vitalogy

Vitalogy on yhdysvaltalaisen rock-yhtyeen Pearl Jamin kolmas studioalbumi, se julkaistiin vuoden 1994 lopulla. Albumia monesti pidetään yhtyeen viimeisimpänä mestariteoksena, vaikka tästäkin asiasta on oltu monta eri mieltä. Albumi on viimeinen, jossa rumpuja soittaa Dave Abbruzzese, hänen tilalleen tuli mm. ennen Red Hot Chili Peppersissä soittanut Jack Irons, joka ehti soittaa rumpuja albumin kappaleessa "Hey Foxymophandlemama, That's Me". Albumi on löysästi konseptimainen, monet kappaleet käsittelevät terveyttä ja yleistä hyvinvointia. Tunnetuimmat kappaleet lienevät "Better Man", "Corduroy" ja "Spin the Black Circle", josta jälkimmäinen kertoo laulaja Eddie Vedderin vinyylilevyjen ihailusta, "Better Man" on alun perin Eddie Vedderin aiemman yhtyeen Bad Radion kappale. ==RIAA:n sertifikaatit== RIAA:n sertifikaatti Myöntämispäivä RIAA Gold & Platinum search Kulta 2. helmikuuta 1995 Platina 2. helmikuuta 1995 4x platinaa 2. helmikuuta 1995 5x platinaa 13. lokakuuta 1995 ==Kappalelista== Kaikki kappaleet kirjoittanut Pearl Jam, ellei toisin mainittu # # # # # # # # # # # # # # ==Albumin sijoitukset== Vuosi Lista Sijoitus 1994 The Billboard 200 No. 1 1994 UK Albums Chart No. 4 ===Singlet=== Vuosi Single Lista Sijoitus 1994 “Spin the Black Circle” Irish Singles Chart No. 6 1994 “Spin the Black Circle” UK Singles Chart No. 10 1994 “Spin the Black Circle” US Modern Rock Tracks No. 11 1994 “Spin the Black Circle” US Mainstream Rock Tracks No. 16 1994 “Tremor Christ” US The Billboard Hot 100 No. 18 1994 “Tremor Christ” US Mainstream Rock Tracks No. 16 1994 “Tremor Christ” US Modern Rock Tracks No. 16 1995 “Not For You” US Mainstream Rock Tracks No. 12 1995 “Not For You” Irish Singles Chart No. 26 1995 “Not For You” UK Singles Chart No. 34 1995 “Not For You” US Modern Rock Tracks No. 38 1995 “Immortality” US Mainstream Rock Tracks No. 10 1995 “Immortality” US Modern Rock Tracks No. 31 1995 “Corduroy” US Modern Rock Tracks No. 13 1995 “Corduroy” US Mainstream Rock Tracks No. 22 1995 “Better Man” US Mainstream Rock Tracks No. 1 1995 “Better Man” US Modern Rock Tracks No. 2 1995 “Better Man” US Top 40 Mainstream No. 13 ==Muusikot== * Eddie Vedder - laulu, kitara, harmonikka * Jeff Ament - basso, kontrabasso, laulu * Stone Gossard - kitara, laulu, mellotron * Mike McCready - kitara, laulu, slide-kitara * Dave Abbruzzese - rummut Muut: * Jack Irons - rummut (kappaleessa "Hey Foxymophandlemama, That's Me") * Jimmy Shoaf - rummut (kappaleessa "Satan's Bed") ==Lähteet== Luokka:Vuoden 1994 albumit Luokka:Pearl Jamin albumit Luokka:Brendan O’Brienin tuottamat albumit
Scotty Nguyen

Thuan "Scotty" Nguyen (s. 28. lokakuuta 1962, Nha Trang, Vietnam) on vietnamilaissyntyinen yhdysvaltalainen pokeriammattilainen. Nguyen muutti Vietnamista Yhdysvaltoihin vuonna 1978. Nguyenin lempinimi on "The Prince of Poker" (Pokerin prinssi). Vuosien 2000–2004 välillä Nguyen oli rahasijoilla yli sadassa pokeriturnauksessa. Scotty Nguyen voitti World Series of Pokerin (WSOP) pääturnauksen ja miljoonan dollarin ykköspalkinnon vuonna 1998. Kaikkiaan hänellä on viisi WSOP:n voittoranneketta. Vuonna 2008 hän voitti WSOP:n arvostetun 50 000 dollarin H.O.R.S.E.-turnauksen. Hän sijoittui vuoden 2007 WSOP:n pääturnauksessa sijalle 11 jääden finaalipöydän ulkopuolelle. Päästyään sitä ennen useasti World Poker Tourilla finaalipöytään, Nguyen otti viimein WPT-voiton tammikuussa 2006 Gold Strike World Poker Open -turnauksessa. Kesäkuussa 2011 Nguyenin pokeriuran turnausansiot ylittivät 11,3 miljoonaa dollaria. Hänellä on yli 40 pokeriturnausvoittoa. Nguyen on lopettanut käteispelit joitakin vuosia sitten ja siirtyi pelaamaan ainoastaan turnauksia Cherokee-kasinon sponsoroimana. Nykyisin Nguyen edustaa Expekt- nettipokerihuonetta. == WSOP-rannekkeet == Vuosi Turnaus Palkintosumma (USD) 1997 $2,000 Omaha 8 or Better 156 950 1998 $10,000 No Limit Hold'em World Championship 1 000 000 2001 $2,500 Pot Limit Omaha 178 480 2001 $5,000 Omaha Hi-Lo Split Eight or Better 287 580 2008 $50,000 H.O.R.S.E 1 989 120 == Lähteet == == Aiheesta muualla == * WPT:n profiili * Luokka:Yhdysvaltalaiset pokerinpelaajat Luokka:Vuonna 1962 syntyneet Luokka:Elävät henkilöt
Jäänmurtaja Voima (1916)

Jäänmurtaja Voima oli vuonna 1924 käyttöön otettu Suomen merenkulkulaitoksen jäänmurtaja. ==Suomeen tulo== Alus oli alun perin Tallinnassa vuonna 1916 rakennettu ja saksalaisten vuonna 1917 kattiloilla varustama keskeneräinen Hanse-niminen jäänmurtaja. Helsinkiläinen varustamo John Nurminen Oy osti keskeneräisen murtajan vuonna 1919 ja hinautti sen Helsinkiin. Kauppaan sisältyivät kaksi savupiippua hormeineen, runkoon asennetut höyrykattilat, viisi ankkuria, kaksi kuuden lukon ankkurikettinkiä, koko joukko pumppuja, venttiileitä ja teräksestä valettuja kansirakenteiden osia sekä laatikoittain koneenosia, pultteja ja muttereita - siis kaikkea mistä Suomessa oli tuolloin huutava puute. Aluksessa oli vain peräpotkuri, mutta sen keularuumaa rakennettaessa oli otettu huomioon mahdollisuus asentaa keulakone ja keulapotkuri. Vuonna 1922, kun voimakas jäänmurtaja Wäinämöinen jouduttiin Tarton rauhan ehdoilla luovuttamaan Virolle, Nurminen tarjosi tätä hankintaansa valtiolle. Neuvotteluista tuli pitkät ja vaikeat. Lopulta asiantuntijoiden mielipide ratkaisi. Asiasta äänestettäessä vastustajat jäivät selvään vähemmistöön. Vuoden 1923 tulo- ja menoarvioon otettiin 17 miljoonan markan määrärahan jäänmurtaja Hansen ostamista ja kunnostamista varten. Vastaavan aluksen rakentaminen alusta asti olisi nimittäin maksanut moninkertaisen summan, eikä mikään suomalainen telakka ollut vielä valmis urakkaan. Hietalahden telakka sai tehtäväkseen aluksen rakentamisen vaatimuksia vastaavaksi, mikä merkitsi lähinnä sitä, että aluksen keula muotoiltiin uudelleen jotta siihen voitiin asentaa keulakone ja keulapotkuri. ==Käyttö Suomessa== Alus oli mitoiltaan 64,2 metriä pitkä, 14,2 metriä leveä, ja sen syväys oli 5,9 metriä, uppoama 2 070 tonnia ja koneteho 4 100 hevosvoimaa, eli toiseksi voimakkain jäänmurtaja siihen asti Wäinämöisen jälkeen. Aluksessa oli hiililämmitys, täydellinen sähköistys, kallistus- ja trimmitankit sekä uutena erikoisuutena höyryllä toimiva tuhkanpoistojärjestelmä, jollainen asennettiin Sampoon vasta vuonna 1950. Alus sai uuden nimen Voima. Alusta pidettiin kaikin puolin hyvin onnistuneena jäänmurtajana Se liikkui erittäin ketterästi ahtojäissä ja jätti jälkeensä leveän uoman. Voima oli 1920-luvulla laivaston tykki- ja miinakoululaivana S-luokan torpedoveneiden jouduttua käyttökieltoon torpedovene S2:n tuhouduttua myrskyssä. Myös sotavuosina Voima oli aseistettu, vaikka se ei osallistunutkaan sotatoimiin muutamaa ilmatorjuntatapausta lukuun ottamatta. ==Aluksen myöhemmät vaiheet== Alus luovutettiin Neuvostoliitolle vuonna 1944 osana sotakorvauksia. Se sai uuden nimen Malygin. Alukseen vaihdettiin 1950-luvulla öljypolttimet, ja se palveli 1970-luvulle asti, jolloin alus kaikessa hiljaisuudessa romutettiin Italiassa, jonne Neuvostoliitto vakituisesti myi poistetut työ- ja sota-aluksensa. == Lähteet == * Visa Auvinen, toimittanut (1983): Leijonalippu merellä. ISBN 951-95781-1-0. * Seppo Laurell: Höyrymurtajien aika ===Viitteet=== == Aiheesta muualla == * "Voima" - talvireittiemme uusin uranuurtaja, Suomen Kuvalehti, 15.03.1924, nro 11, s. 10, Kansalliskirjaston digitaaliset aineistot Voima Luokka:Suomen sotakorvaukset
JL Audio

JL Audio on yhdysvaltalainen High End -tason audiolaitevalmistaja. Vuonna '92 IASCA kilpailujärjestön loppukilpailussa jaettiin palkintoja yhteensä 80 autolle, joista 52:ssa oli JL Audio subwooferit, vuonna 2004 11 eri JL- tuotetta palkittiin Yhdysvalloissa parhaaksi hintaluokassaan Autosound Grand Prix Avardilla. Nykyään JL Audion tuotteita myydään 59 maassa. JL Audio on palkittu myös USA:n jälleenmyyjien myöntämällä "Best overall car audio company" palkinnolla jo viisi kertaa peräkkäin. Luokka:Yhdysvaltalaiset yritykset
Vastaus (sarjakuvahahmo)

Vastaus on nimi kahdelle eri Marvel-kustantamon sarjakuvissa esiintyvälle hahmolle, Aaron Nicholsonille ja David Ferrarille. Nicholsonin ensiesiintyminen tapahtui Spectacular Spider-Man -lehden numerossa 92. Tämän Vastauksen kuoleman jälkeen YPKVV:n agentti David Ferrari otti nimen käyttöönsä Captain America -lehden numerossa 42. Vastaus esiintyi Suomessa ensimmäistä kertaa Hämähäkkimies-lehden numerossa 2 (1987). == Historia == === Aaron Nicholson === Aaron Nicholson toimi uransa alussa Kingpinin kätyrinä. Tätä ennen hän oli toiminut Hydran Las Vegasin haaraosaston tappajana. Hydra kuitenkin halusi lisätä Nicholsonin voimia ja niin Harlan Stillwellin, nerokkaan tiedemiehen keksintöjen avulla Nicholson muutettiin Vastaukseksi. Siirryttyään pois HYDRAn palveluksesta, Vastaus toimi Kingpinin alaisena taistellen useita kertoja Hämähäkkimiestä ja Mustaa Kissa vastaan. Lopulta Vastaus uhrasi henkensä elvyyttääkseen Tikarin omalla elämänenergiallaan ja pelastaakseen näni Kingpinin kuolemaisillaan olevan vaimon. Myöhemmin Vastaus kuitenkin huomasi tajuntansa säilyneen ja liittoutui Tohtori Mustekalan kanssa. Lyhytaikainen liitto päättyi kuitenkin roistojen taisteluun ja Mustekala tuhosi Vastauksen. Näinä aikoina Vastaus on nähty Lautta-nimisessä, superrikollisille tarkoitetussa vankilassa. === David Ferrari === David Ferrari oli entinen YPKVV:n agentti ja kokenut sotilas USA:n armeijassa. Salaisesti hän kuitenkin oli Purppuradynamon liittolainen. Myöhemmin YPKVV:n tehdessä isku AIM:in salaiseen päämajaan Ferrarin oletettiin kuolleen. Ferrari kuitenkin päätti käyttää tapahtunutta omien tarkoitusperiensä ajamiseen ja huumasi YPKVV:n johtajan Nick Furyn tahtonsa alaiseksi. Liittotuessaan uudelleen Purppuradynamon kanssa Ferrari kaavaili varastavansa Khamistanista ydinaseita maailman valloitustaan varten. Ferrarin suunnitelmat kuitenkin romuttuivat Kapteeni Amerikan puututtua tapahtumiin. == Voimat ja varusteet == Ensimmäisellä Vastauksella, Aaron Nicholsonilla oli salaperäinen kyky kehittää minkä tahansa tilanteen vaatima supervoima, eli "vastaus" kulloiseenkin ongelmaan/tilanteeseen. Kyvyn tarkka toimintaperiaate ja laajuus eivät ole tiedossa. Toisella Vastauksella ei ollut edeltäjänsä supervoimia. Hän oli kuitenkin onnistunut moninkertaistamaan fyysiset voimansa. Luokka:Marvel- universumin superroistot Luokka:Hämähäkkimiehen vastustajat Luokka:Marvel- universumin yli-inhimillisen voimakkaat henkilöt Luokka:Kuvitteelliset salamurhaajat Luokka:Kuvitteelliset salaiset agentit ja vakoojat
Vala Mal Doran

Vala Mal Doran on kuvitteellinen henkilö televisiosarjassa Tähtiportti. Häntä esittää Claudia Black. Vala esiintyi sarjassa satunnaisesti kahdeksannella ja yhdeksännellä tuotantokaudella ja liittyi pysyvästi sarjaan kymmenennellä tuotantokaudella. Vala on alun perin ympäri galaksia tunnettu varas, joka käyttää viettelystaitojaan saadakseen haluamansa. Hän on entinen isäntä goa'uld Qeteshille. Tutustuessaan TP-1:een hän väittää, että tok'rat lopulta järjestivät kapinan häntä vastaan ja poistivat hänen symbioottinsa. Vala kertoo myös, että tok'rat unohtivat kertoa Qeteshin orjuuttamille kyläläisille, että heitä kaltoin kohdellut henkilö ei ollut Vala itse vaan häntä ohjannut goa'uld. Tämän seurauksena Valan symbiootin poiston jälkeen kyläläiset kivittivät hänet luullen häntä Qeteshiksi. Tok'rat luultavasti pelastivat Valan kuolemalta ja hoitivat hänet kuntoon. Seurauksena tästä Valalla on naqahdahia veressään, ja hän voi käyttää goa'uldien teknologiaa kuten esimerkiksi näiden parannuslaitetta. Lisäksi huijariluonteestaan huolimatta - ja sen vuoksi - hän pystyy auttamaan SGC:n henkilökuntaa monissa vaikeissa tilanteissa. Ei ole varmaa, kuinka kauan Vala oli isäntänä. Se, että kyläläiset tunnistivat Valan ennen kuin hänet otettiin isännäksi, osoittaisi että hänen isännäksi ottamisestaan ei ole kulunut kovin pitkä aika. Tämän vuoksi hän on myös suurin piirtein niin vanha kuin näyttää ulkoisestikin olevan, mikä on poikkeavaa verrattuna muihin goa'uldeihin, joiden isännät voivat olla tuhansia vuosia vanhoja. Vala Mal Doran tapaa Daniel Jacksonin yrittäessään kaapata tau'rien Prometheus-avaruusaluksen itselleen, ja heidän välilleen syntyy eräänlainen viha-rakkaus-suhde. Yhdeksännen tuotantokauden alussa Vala on jonkin aikaa TP-1:n matkassa laitettuaan Danielin ranteeseen rannekkeen, joka estää heitä poistumasta toistensa lähettyviltä pyörtymisen tai lopulta kuoleman uhalla. Myöhemmin Vala estää uhrautuvasti orien yrityksen tunkeutua Linnunrata-galaksiin supertähtiportin kautta, ja joutuu tällöin vahingossa orien kotigalaksiin. Siellä hän sopeutuu uskonnolliseen kyläyhteisöön, kunnes huomaa olevansa raskaana ilman hedelmöitystä. Välttyäkseen kyläläisten rangaistukselta aviottoman lapsen takia hänen on mentävä naimisiin paikallisen Tomin-nimisen miehen kanssa, joka on sokean uskovainen ja aikoo taistella orien puolella tulevassa sodassa Linnunradalla. Vala saa otettua muinaisten kommunikointilaitteella yhteyttä SGC:hen ja kertoo, että orit ovat hyökkäämässä heidän galaksiinsa. Hän kertoo myös olevansa raskaana kantaen orien lasta. Kymmenennellä tuotantokaudella Vala liittyy pysyvästi TP-1:een. Hänellä on taitoja, tietoja ja yhteyksiä, joita SGC:llä ei ole. Hän on myös synnyttänyt Oricin, Adrian. ==Aiheesta muualla== *Hahmokuvaus GateWorld-sivustolla *Vala Mal Doran StargateWiki-sivustolla Luokka:Tähtiportin hahmot
Alceste

Alceste on Christoph Willibald Gluckin säveltämä kolminäytöksinen traaginen ooppera. Sen alkuperäisen italiankielisen libreton on Euripidestä mukaillen kirjoittanut Ranieri da Calzabigi. Ooppera sai ensiesityksensä Wienin Burgtheaterissa 26. joulukuuta 1767. Gluck sovitti oopperan myös ranskaksi, jolloin libretistinä toimi Marie François Louis Gand Leblanc Roullet. Ranskankielinen versio ensiesitettiin Académie Royale de Musique’issa 23. huhtikuuta 1776. Alceste on yksi Gluckin niin kutsutuista reformioopperoista, joissa säveltäjä uudisti oopperan muotokieltä palauttamalla musiikin tukemaan draamaa. == Lähteet == * Gluck: Alceste. Opera Today. Luokka:Italiankieliset oopperat Luokka:1760-luvun musiikkiteokset